
Evel yn Wever-Urves 


PROME MINISTER 


ARUBA LO TA ANFITRION DI E PROME 


CONFERENCIA DI CLIMA Y ENERGIA; "CARIBBEAN 
CLIMATE & ENERGY CONFERENCE (CCEC)" 


Gobierno di Aruba ta yama Bon Bini na tur delegacion 


Aruba conhuntamente cu Hulanda, ta organisando e prome 
Caribbean Climate & Energy Conference (CCEC) cu lo 
tuma luga dianan 10-12 di Mei 2023 na Aruba. Mirando e 
vulnerabilidad di e islanan chikito pa cu cambio di clima, y e 
efectonan negativo cu ya caba ta wordo experencia, Aruba 
y Hulanda a mira e necesidad pa promove e cooperacion 
den accion climatico entre islanan chikito mundialmente, 
organisando pa prome biaha un conferencia dirigi riba e tema 
aki. 


VISION: 

E vision di Gobierno di Aruba den lifianan grandi ta pa 
transiciona pa energia renobabel. Awor nos ta na 17% energia 
renobabel, pa 2024 nos mester yega na 35%, y na 2050 nos 
mester yega na 50%. Asina nos ta contribui cu nos parti di 
limita e calentamento global di 1.5 grado celcuis. 


Riba invitacion di Prome Minister di Aruba, 
Evelyn Wever-Croes, y Minister di Clima y 
Energia di Hulanda, Rob Jetten, representante 
di diferente pais y organisacion lo reuni na 
Aruba durante e fecha aki. Na e conferencia 
aki lo tev presente, representantenan 
di islanan di region Caribe, partidonan 
relevante (stakeholders), islanan estado den 
Pacifico, organisacionnan di Nacionnan Uni, 
instutitonan di conocemento v institucionnan 
financiero. 


PROGRAMA: 

1. Reino Hulandes 

E prome dia di conferencia lo enfoca riba 
transicion di clima v energia den Reino 
Hulandes v lo discuti riba puntonan necesario, 
den termino di cooperacion, pa logra e 
obhetivonan climatico di Paris 2050. Aruba, 
Corsou, Boneiro, Saba, Sint Maarten, Sint 
Eustatius y Hulanda lo ta representa den 
esaki. Riba e prome dia Aruba y Hulanda lo firma un acuerdo 
di cooperacion, den cual Hulanda lo asisti Aruba den yega na 
fondo pa por cumpli cu e transicion di energia fosil, pa energia 
renobable. 


2. Internacional 

E di dos dia di conferencia lo consisti di un orientacion 
internacional. Despues di esaki, un panel amplio di diferente 
pais y organisacion lo discuti e accion climatico cu ta necesario 
pa tur isla di henter mundo. E meta principal ta pa comparti 
best practices, y crea mas conscientisacion riba ki tipo di 
accion climatico tin riba e islanan y con efectivo e cooperacion 
entre e islanan por ta. Paisnan cu a confirma caba ta Spañe, 
Mexico, Marshall islands, Greneda, Surinam, Panama, Belize, 
Sint Maarten, St. Eustatius, Saba, Corsou, Boneiro. 

3. Aruba 

E ultimo dia lo enfoca riba e desaroyo y esfuersonan na 
Aruba pa loke ta e transicion di energia y clima. Lo tin varios 
presentacionnan riba e desaroyonan andando, y oportunidad 
pa combersa tocante unda Aruba ta para awo y na unda Aruba 
lo bay den ramo di transicion climatico y energia den futuro. 
Aruba lo showcase entre otro proyectonan di Eagle LNG, 
Windpark y HydrogenValley. 


Durante e dianan aki, e particpantenan lo bishita diferente 
proyecto di clima y energia na Aruba. 


Gobierno di Aruba ta yama Bon Bini na tur delegacion pa e 
conferencia aki. 

Pa mas informacion por tuma contacto cu e organisacion di 
CCEC via e siguiente email:info@ccec23.com of cu ccec@ 
minezk.nl of subi e website oficial www.ccec23.com pa mas 
informacion. 


Siman di 


Enfermero. 


Un gratitud grandi pa e trabou cu boso ta haci den e cuido di salud 


Gabinete Wever-Croes || 

UN OTRO SIMAN PRODUCTIVO TRAS DI LOMBA 


Manera ta custumber Minister di Turismo y Salud Publico sr. 
Dangui Oduber ta recapitula riba tur trabounan mas importante 
di e siman anterior. Siman pasa tabata un otro siman productivo 
pa Ministerio di Turismo y Salud Publico. 


Diaranson a tuma lugar e firmamento di e MOU entre gobierno 
di Aruba, APA y ATA na Hyatt Place. E MOU aki ta bay haci 
posibel pa cuminsa sondea e posibilidadnan pa e ex edificio 
di DOW bira e oficina principal di APA y tambe un Visitor 
Inspiration Center (VIC) di ATA. 


Segun Minister Oduber e VIC lo bira un centro hopi moderno y 
un atraccion unico den Caribe. Lo ta bay haci uzo di innovacion 
y ultimo tecnologia den e proyecto aki. E ta un bunita proyecto 
cu ta bay percura pa mehora e producto Aruba y trece un spin 
off economico den e area di playa. E intencion ta pa e proyecto 
aki cuminsa e afia aki ainda. 


Diahuebs tabata tin bishita di e director di operation di Shiphol 
na Aruba kenda a keda compafia pa e CEO di AAA sr. Joost 
Meijs. 


Den e encuentro aki Minister Oduber a discuti riba diferente 
temanan cu tin den comun. Tambe a combersa riba e afia 
excepcional cu AAA tabata tin na 2022. 

E tabata un afia record caminda por a mira un cresemento 
substancial di e entradanan cu AAA a ricibi. Gobierno tambe ta 
sumamente satisfecho cu e resultado di AAA. Gobierno tambe 
a ricibi su entradanan a base di e dividendonan di AAA asina e 
mandatario a trece dilanti. 


Diabierna a tuma lugar e entrega di e certificadonan na e 
muchanan y hobennan cu a participa na e programa di JUMP 18. 
Esaki ta un programa cu ta dirigi pa mucha y hobennan te cu 
edad di 18 afia. 

E programa aki ta pa yuda e muchanan y hobennan pa cambia 
y adapta nan estilo di bida pa asina nan por tin un bida mas 
saludabel. Pa nan come mas saludabel y pa nan participa 
activamente na actividadnan deportivo. 


Minister Oduber semper a apoya y a sostene e proyecto di 
JUMP 18. E ta un proyecto cu ta pas cu e maneho di prevencion 
di gobierno. 

cu yama plaza Tino Ruiz y a rindi honor na Agente 
Policial Tino Ruiz den feliz memoria y su famia. 


Tino tawata un polis ehemplar, dedica na su trabou, 
bo por bisa te hasta cu e tawata biba pa su trabou. 
No obstante, cu kende bo papia den Cuerpo 
Policial, di su coleganan riba pia di trabou te cu 
alto mando, tur lo confirma esaki. Nan lo bisabo 
tambe cu Tino semper tawata servicial y ta haci su 
trabou cu empatia. 


Agentenan Policial ta mas cu un persona den 
uniform. Nan ta tata, mama, ruman, yiu. Pues ta 
tur dia un tata, mama, ruman of yiu di un di nos 
ta pone nan bida na peliger y haci sacrificionan 
grandi pa sirbi y protehe nos comunidad. 


E uniform cu cada Agente Policial ta bisti, ta trece un peso 
enorme cune, y hopi bes nos no ta realisa e impacto grandi cu 
e trabou aki tin riba e Agentenan Policial y riba nan famia. 


Cada bes cu un sirena zona of un noticia sali, e telefon di e 
agente policial ta zona. Y no ta Centrale Post ta yama, pero ta 
un ser keri di e Agente Policial ta vame pa ta sigur cu e ta bon 
y nada a pasa cune. 


Famianan di e Agentanan Policial como tambe e Agentenan 
Policial ta consciente di e retonan y peligernan, pero asina 
mes nan a scoge pa haci e trabou noble aki. E peligernan ta 
scondi den cada skina. Pesey pa por eherce e trabou aki e ta 
rekeri profesionalismo, pasenshi, dedicacion y pasion. E ta un 
yamada! 


E yamada aki ta bin cu su prijs. Manera mi a indica caba e 
sacrificionan ta grandi. 


Cada biaha cu nos Agentenan Policial subi warda, nan y nan 
famianan, tin un deseo. Esey ta pa nan regresa cas bek sano 

y salvo. Asina mes, na 2017, apesar cu nos ta consciente di 
e peligernan, nos a wordo confronta cu e hecho cu Tino, Tino 
su famia, y su coleganan a paga e prijs maximo, Tino no a 
regresa su cas despues di su warda. 


A menciona cu pa por eherce e trabou aki e ta rekeri di 
profesionalismo, pasenshi dedicacion y pasion. Pero tambe 
hermandad. 


Pues, e famia aki, cu yama Cuerpo Policial, a demostra caba 
con nan a surpasa retonan cu tawata mustra imposibel. Cuerpo 
Policial a sigui brinda servicio despues di e perdida di nan 
colega stima cu e mesun dedicacion di semper, y esaki tawata 
posibel door di e hermandad cu ta reina. 


Y pesey e ta nos deseo cu e plaza aki, no solamente por 
percura pa Cuerpo Policial haya e balor cu nan merece den 
nos comunidad completo, pero tambe, pa cada ciudadano 
wordo recorda cu e trabou di Cuerpo Policial no ta uno facil y 
cu nan tambe ta tata, mama, ruman y yiu. 


Mas aun, pa e memoria di colega Tino Ruiz por fungi tambe, 
pues e plaza aki, como e simbolo pa sigui cultiva e hermandad 
den Cuerpo Policial. 

TIN 


UN ATLETIEKBAAN RENOBA Y APROBA PA 
WORLD ATHLETICS 


Diaranson atardi, Minister Endy Croes a reuni cu Arubaanse 
Atletiek Bond pa duna un “update” di e status di e Atletiekbaan 
di Compleho Guillermo Prospero Trinidad cu actualmente 
ta den proceso di renobacion. Manera ta conoci, Compleho 
Guillermo Prospero Trinidad ta den renobacion. E dos (2) 
deportenan mas grandi cu ta haci uzo di e stadion aki ta futbol 
y athletismo. 


Minister Endy Croes a informa Arubaanse Atletiek Bond cu na 


final di maart di e afia aki, director di compania internacional 
MONDO, Sr. Micheal Tovar, tabata na Aruba pa haci un 
evaluacion final riba e Atletiekbaan. A duna un splicacion amplio 
di kico tur mester haci pa drecha e atletiekbaan conforme 
standard internacional y pa por ricibi un certificacion. Minister 
Endy Croes a presenta Arubaanse Atletiek Bond e disefio cu e 
compania MONDO a haci, pa asina nan ta na altura cu pronto 
nan lo haya un stadion cu pista completamente aproba pa 
World Athletics. 

Minister Endy Croes: 


CONFERENCIA DI CLIMA Y ENERGIA E SIMAN 
AKI NA ARUBA 


Un siman interesante y positivo 


META $ 

Y A A 
E siman aki, ta un siman sumamente importante, unda Aruba 
hunto cu Hulanda ta organisa e prome Caribbean Climate 8 
Energy Conference (CCEC). Manera ta conoci mundialmente, 
calentamento global ta causa cu e nivel di awa (lama) ta eleva. 
Segun e pronosticonan pa e añanan nos dilanti, si no haci nada 
relaciona cu e situacion aki, e ora, por ehempel, e islanan den 
Caribe sigur lo sufri consecuencia y kisas desastroso. P'esey 
dia 12 di december 2015, na Paris durante e UN Climate 
Change Conference, 194 pais a firma e tratado mundial 
(Verdrag Paris 2050), unda a haci e compromiso cu hunto lo 
traha pa reduci e emision di CO2. Cumpliendo cu e tratado, 
esaki lo yuda limita den todo caso pa e temperatura mundial no 
aumenta mas di 1.5 grado Celsuis. Alabes, e tratado ta papia 
cu pa 2030 mester baha e emision di CO2 cu 45%, unda pa 
2050 kier alcansa net cero, esta elimina emision di CO2 den 
totalidad. Pa e motibonan aki, Aruba como parti di e tratado 
mundial tambe mester duna di su banda y sigur e conferencia 
e siman aki ta un aporte riba e tema aki. 


Aruba y energia renobabel 

Energia renobabel manera windmolen, solar pannel ta percura, 
entre otro pa energia limpi pa mas lihe por cumpli cu e tratado 
di Paris 2050. Actualmente, Aruba ta cumpliendo cu 17% di 
energia renobabel y cu e vision pa Aruba alcansa 35% durante 
aña 2024 y pa 2030 Aruba lo mester yega 50%. Logrando 


ii be) 


> 


A. 


li i 
esaki Aruba mescos e 194 paisnan na mundo cu a firma e 
tratado di Paris 2050 ta contribui pa mantene calentamento 
global maximo na 1.5 grado celsuis y asina limita e elevacion 
di awa (lama) cual por ta desastroso primordialmente pa e 
islanan den Caribe. 


Minister di Clima y Energia di Hulanda, Sr. Rob Jetten lo 
ta na Aruba: 

Riba e invitacion di nos Prome Minister, Sra. Evelyn Wever- 
Croes y Minister di Clima y Energia di Hulanda, Sr. Rob Jetten, 
representantenan di diferente pais, organisacion y expertonan 
mundial riba e tema aki ta na Aruba pa e conferencia importante 
aki. E Conferencia ta inicia di diaranson 10 y lo termina 
diabierna 12 di mei proximo. Aruba riba e dia final lo enfoca 
riba su plan y transicion pa energia limpi y renobabel. Aruba lo 
“showcase”, entre otro, proyectonan di LNG, Windpark, Solar 
y Hydrogen Valley. Mundo henter su atencion ta dirigi e siman 
aki riba e prome Caribbean Climate & Energy Conference 
(CCEC). Minister Glenbert Croes y su ekipo lo percura pa e 
presentacion di kico tur Aruba a haci, unda nos ta para y cual 
ta e compromisonan cu tin pa asina logra e meta final. Un 
siman hopi positivo y interesante cu wowo di henter mundo ta 
riba nos desde e apertura te final di e conferencia aki. Exito na 
tur “partners” y “stakeholders” e siman aki. 

MINISTER ENDY CROES TA FELICITA COLEGA 
MINISTER DANGUI ODUBER PA E MOU CU A 
FIRMA CU ATA Y APA 


E intencion ta pa e aña aki coverti e ex-edificio di DOW den oficina 
principal pa APA y un Visitor Inspiration Center pa ATA 


Diaranson ultimo, Minister Endy Croes hunto cu su distinguido 
esposa a atende evento di firmamento di MoU entre Gobierno 
di Aruba, Aruba Tourism Authority (ATA) y Aruba Ports Authority 
(APA) na Hyatt Place. E acuerdo cu a firma ta pa converti ex- 
edificio di Dienst Openbare Werken (DOW) den oficina principal 
di APA y un Visitor Inspiration Center pa ATA. Desde afia 2017, 
Minister Dangui Oduber a cuminsa cu e vision aki pa renoba e 
ex-edificio di DOW, como cu e ta e prome impresion cu turista 
ta haya momento cu sali di WAF. Tanto turista como local ta 
pasa tur dia dilanti di e edifcio aki. Durante varios afia caba e 
edificio no ta den bon condicion. 


E Visitor Inspiration Center aki lo bira un centro hopi moderno 
y un atraccion unico den Caribe, haciendo uzo di innovacion 
y ultimo tecnologia. Un bunita proyecto cu ta bay percura pa 
mehora producto Aruba y stimula nos economia. 


Banda di esaki, tin un plan fundamental pa henter e area di ex- 
edificio di DOW, pa embeyece henter e area, pa “upgrade” e 
kioskionan, mehora e insfrastructura, asina crea un experiencia 
nobo conhuntamente cu ATAcu ta bay crea un Visitor Inspiration 
Center. 


Minister Endy Croes ta felicita colega Minister di Turismo 
y Salud Publico Dangui Oduber cu a traha duro pa firma e 
acuerdo aki hunto ATA y APA pa e bienestar di Aruba. 

Minister Endy Croes: 


PRONTO STADION GPT NA DAKOTA LO TIN 
UN ATLETIEKBAAN RENOBA Y APROBA PA 
WORLD ATHLETICS 


Diaranson atardi, Minister Endy Croes = y i NT DEL) 
a reuni cu Arubaanse Atletiek Bond dd = 
pa duna un “update” di e status di e 
Atletiekbaan di Compleho Guillermo 
Prospero Trinidad cu actualmente ta den 
proceso di renobacion. Manera ta conoci, 
Compleho Guillermo Prospero Trinidad 
ta den renobacion. E dos (2) deportenan 
mas grandi cu ta haci uzo di e stadion aki | 
ta futbol y athletismo. 


Minister Endy Croes a informa Arubaanse 
Atletiek Bond cu na final di maart di e afia 
aki, director di compania internacional 
MONDO, Sr. Micheal Tovar, tabata na 
Aruba pa haci un evaluacion final riba 
e Atletiekbaan. A duna un splicacion 
amplio di kico tur mester haci pa drecha 
e atletiekbaan conforme standard internacional y pa por ricibi 
un certificacion. 


Minister Endy Croes a presenta Arubaanse Atletiek Bond e 
disefio cu e compania MONDO a haci, pa asina nan ta na 
altura cu pronto nan lo haya un stadion cu pista completamente 
aproba pa World Athletics. 

DELEGACION DI WGK A BISHITA 


MINISTER THIJSEN 


Un delegacion di Wit Gele Kruis (WGK) cu recientemente 
tabata na Hulanda a haci un bishita di cortesia na Minister 
Plenipotenciario mr. Ady Thijsen. E delegacion a consisti di 
director di WGK Gino Goeloe, Edwin Roos Bestuursvoorzitter 
di WGK y Monique Giel-Labad, coordinador 'tienermoeder'. 


Director di WGK sr. Goeloe a bisa Minister Thijsen cu na 
biahe pa Europa ta den cuadro di nan bishita na Campus 
Vives Hogeschool Brugge na Belgica pa internationalisering, 
unda nan a bishita studiante na e scol aki. Tambe a papia riba 
lugar pa studiantenan core stage y duna informacion di nos 
cultura, norma y balornan. A duna informacion den e ramo di 
partera, enfermeria y dietista unda e studiantenan por core 
nan “buitenlandse” stage. 


Na Hulanda e delegacion di WGK a bishita Fundacion FIER, 
na Leeuwarden y Rotterdam cu ta un instancia specialisa na 
duna sosten, ayudo y opvang na abuso, maltrato na muchanan 
y mama hoben. Tambe nan ta trata mucha muhernan cu tabata 
victima di e asina yama “loverboys”, vechtscheiding y abuso 
sexual. E combersacionnan tabata dirigi riba e posibilidad cu 
muchanan Arubiano por wordo tuma den opvang pa tratamento 


y asina tin un bista riba recuperacion y cu nan por regresa nan 
cas bek y siqur cu tin nazorg pa cu e muchanan ora nan bin 
bek nan cas. 


Minister Thijsen a gradici e delegacion di WGK pa nan bishita 
y tambe pa e bon trabao cu nan ta haci conhuntamente cu 
partnernan na Hulanda y Belgica. 


MINISTER THIJSEN A REUNI CU ENTREPRENEUR 
RIBA COOPERACION ARUBA Y SURNAM 


Minister Plenipotenciario mr. Ady Thijsen a reuni cu un grupo di 
entrepreneur di origen Surnamefio na Den Haag. Esaki tabata 
un initiativa di Dowlatram Ramlal y a tuma lugar na oficina di 
Prasraam Mohanlall, CEO di Sunda-groep. Tambe presente 
tabata sr. Rambharose, dokter di cas y experto medico; 
Prakaash Rostam, Senior consultant MKB y fundador di IDBiz; 
R. Dwenarain, comerciante den real estate y Anand Sharma, 
comerciante den producto tropical. 


Meta di e reunion ta pa conoce otro, orientacion riba posibilidad 
comercial entre Aruba y Surnam y un rol cu e comerciante 
Surnamefio na Hulanda por hunga den esey. Surnam ta un 
pais cu ta conoci pa su produccion di arroz, pero tambe por 
produci hopi otro berdura y fruta. 

Riba e tereno aki segun minister Thijsen mester busca manera 
pa coopera. 

Un punto di atencion cu a bin dilanti durante di e combersdacion 
ta e parti logistico entre Surnam y Aruba, principalmente 
maritimo. Si esaki por keda resolvi por pensa na exportacion di 
productonan manera aros, papaya y sucu via Aruba. Despues 
di e proceso nesesario esaki por keda exporta como “made 
in Aruba” pa e mercado di Caribe, Norte America y Europa. 
Minister Thijsen a subraya cu un proceso asina lo mester cana 
man den man cu comerciante Arubiano pa crea un win-win pa 
Aruba y Surnam. 


E È 2 Á 
Na mesun momento a papia tambe di crea facilidadnan pa 
e sector di agricultura na Aruba. Pa brinda en technologia y 
machin neseasrio lo mester busca esaki na Hulanda, Colombia 
of India. 


Minister Thijsen na final a gradici sr. Mohanlall di Sunda- 
groep y e grupo di entrepreneurnan pa yuda na pensa riba 
posibilidadnan economico cu ta na bienestar di Aruba y 
Surnam. E ta convenci den e potencial di e ideanan y plannan 
aki y cu mester sigi traha na haci hopi di e ideanan aki realidad. 

Fin di siman tawata tin e sesionnan di 
anochi informativo tocante e malesanan di 
coral cu ta menasando nos awa teritorial y 
nos ecosistema marino. Directie Natuur en 
Milieu (DNM) conhuntamente cu Fundacion 
Parke Nacional Aruba (FPNA) a presenta 
dos anochi, uno na MFA Paradera y e otro 
na MFA Savaneta. Tur dos e anochi tawata 
presente un grupo grandi di interesado den 
e topico aki. 


Despues di e anochinan aki, a presenta tambe 
e oportunidad pa sigui cu workshopnan mas 
intensivo, e prome tawata riba diadomingo 
mainta na MFA Paradera. Nos kier invita 
interesadonan pa e ultimo sesion di awe, pa 
asina forma aliansa cu diversnan pa monitor 
e areanan cu tin potencial cu e malesa ta 
presente. 


Awe nochi lo tin un anochi di workshop 
na Universidad di Aruba di 6:30'or pa 8' or 
di anochi. Nos ta desea di conecta cu e 
participantenan y asina haci esfuerso hunto 
pa logra mas. Nos ta haci un yamada na tur 


negoshi di dive, tour operator, grupo di snorkel | 
of cu ta eherce actividadnan di/ of riba/ bou |} 
lama pa asisti pa nos yega na solucionnan pa | 


contene e posibel yegada di e malesa. 


Cu e asistencia di sabuyadonan y ampliando 
nan conocemento di e malesanan di coral, 
ta yuda monitor e estado di e coralnan rond 


di Aruba especialmente den e areanan cu ta | 


bishita pa gruponan di sambuyado bishitante 
y local. Adicionalmente, cu e informacion 
colecta durante e termino di monitor, e grupo 
aki ta yuda traha e mapa cu posibel localidad 
di presencia di e malesa. Cu e mapa aki 
lo por determina kico lo mester haci pa 


investigacion cientifico y conservacion di e f 


areanan marino. 


Awe ta e ultimo oportunidad pa asisti na e 
workshop. Pa cu e workshop aki, nos ta pidi 
pa registra asina nos ta miho proa Lia suli e 
lane gigi Mandal un email na marinepark@ 


Èis & MILIEU 


Wisdom 
beg 

Decoratiecommissie Aruba 
Comision Condecoracion Real Aruba 
“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2024 


Aruba a conoce e afia aki un grupo grandi di 10 
persona cu a ricibi un condecoracion Real pa 
motibo cu nan a destaca riba diferente tereno 
y/of a dedica nan mes na nos comunidad. 
Comision Condecoracion Real Aruba ta informa | 
cu entrante dialuna 8 di mei 2023 pueblo di Aruba 
por entrega proposicionnan pa personanan ricibi 
un condecoracion Real otro aña, na ocasion di 
celebracion di aña di Rey na april 2024. 


Pa un persona por wordo considera pa haya un 
condecoracion Real mester tene cuenta cu e 
accento ta cay riba prestacionnan particular pa 
y den comunidad. Tin dos categoria: 
- Trabou boluntario, pues trabounan pa cual e 
persona no a/ta ricibi salario 
y pa un periodo di por lo menos 5 aña; 

- Prestacionnan particular cu un persona a 
haci contra pago, pues den su trabou. 

E prestacionnan aki mester ta di un caliber 
y nivel di e halto ey cu nan ta 

surpasa locual normalmente ta wordo spera di su trabou 
y mester tin un balor 

excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante dialuna 8 di mei 
2023 na balie abou na entrada na Bestuurskantoor na Playa, 
na Bestuurskantoor na San Nicolaas, na tur MFA's of cerca e 
miembronan di Comision Condecoracion Real Aruba. Tambe 
por download e formularionan for di e website di gobierno: 
www.gobierno.aw, www.overheid.aw, www.government.aw 


E formularionan di proposicion mester wordo yena completo y 
detayadamente y mester wordo firma dor di e persona(nan) of 
e instancia cu ta haci e proposicion ('voorsteller'). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega dor di e persona en cuestion. 


Comision Condecoracion RealAruba ta enfatisa cu otorgamento 
di un condecoracion Real mester keda un sorpresa pa e 
persona concerni. Pa e motibo ey ta di suma importancia pa 
NO informa e persona concerni cu ta bay haci un peticion pe, 
ni envolvi'e den e proceso di prepara un proposicion. Mester 
haci 

e trabao preparatorio den tur secrecia. Esaki lo evita un 
desapunto den caso cu e condecoracion no ta wordo otorga. 


E entrega di un proposicion pa un Condecoracion Real mester 
wordo haci na balie di Bestuurskantoor Oranjestad den un 
envelop cera dirigi na Bureau Minister van Algemene Zaken, 
na atencion di Decoratiecommissie Aruba, Bestuurskantoor, 
L.G. Smith Blvd. 76, Oranjestad, Aruba. 


Proposicionnan pa condecoracionnan Real ta wordo trata na 
Hulanda dor di e organo cu ta carga 

e nomber di “Nederlandse Kapittel voor de Civiele Orden”. Nan 
ta duna e conseho definitivo pa 

cu e condecoracionnan Real y nan ta hopi estricto. Por 
ehempel, den caso cu un persona tin tremendo logronan pa 
comunidad, pero e tin por ehempel boetnan grave, un persona 
asina lamentabelmente 

no ta bin na remarca pa un condecoracion Real durante cierto 
periodo. Por ehempel pa un boet durante 

un aña y dependiendo di e cantidad di boet durante mas aña. 


Dialuna 8 Mei 2023 


Semper un peticion mester wordo manda hopi luna adelanta 
pa por keda cla cu tur tramite na Aruba 

vna Hulanda pa asina e personanan porricibinan condecoracion 
na luna di april di e siguiente afia. 

E afia aki e ultimo dia pa entrega un proposicion pa un 
condecoracion Real pa afia 2024 

ta diabierna 28 di juli 2023. 


Por fabor tuma nota cu proposicionnan 
proposicionnan cu a drenta despues 

di diabierna 28 di juli 2023 lamentabelmente no por wordo 
trata. 


incompleto y 


Aruba tin hopi persona cu ta contribui na nos comunidad 
mediante trabou boluntario y personanan 

cu ta destaca realmente den nan trabou. Ta deseo di Comision 
Condecoracion Real Aruba pa mira hopi 

di nan ricibi un condecoracion Real na 2024, mescos cu e afia 


aki. Ta p'esev un peticion na un y tur pa hasi un esfuerso pa 
esaki bira realidad y pa asina Aruba por honra su hendenan 
balioso. Comision Condecoracion Real Aruba ta spera cu 
pa afia di Rey 2024 tambe comunidad lo reacciona cu hopi 
entusiasmo pa reconoce esnan cu ta haci trabou importante 
pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan 
di Comision Condecoracion Real Aruba: 
sra. F. Perez-Lopez (tel. 583-8425) 
sr. V. Frank (tel. 587-4979) 
sra. N. Anthony (cel. 593-1921) 
sra. |. Nicolaas-Ras (tel. 584-8880) 
sra. R. Garrido (cel. 593-1820) 
sr. D. Figaroa (cel. 741-0100) 
Tambe por acerca e comision via e-mail: condeco.aruba@ 


Gobierno di Aruba: 


Director di Departamento di Infrastructura 
y Planificacion, DIP, a wordo suspendi 
pendiente un investigacion interno. 


Departamento di Infrastructura y 
Planificacion ta un departamento crucial 
den e desaroyo di nos pais, y tin ya 
varios aña cu hopi atraso. E servicio na 
comunidad hopi biaha a wordo critica, debi 
cu hendenan ta wardando hopi aña riba un 
contesta riba nan peticionnan pa tereno, 
cambio di destinacion, prolongacion, etc. 
y no ta haya ningun contesta. 


Desde cu Ministerio Publico a 
para investigacionnan penal den e 
departamento dos siman pasa, e 


investigacionnan interno y administrativo 
cu a inicia den pasado, por a continua. 

A suspende un empleado di DIP dos 
siman pasa y awor e director. 


Mientras tanto director interino di DIP lo asumi e liderazgo diario 
di e departamento y e lo wordo asisti pa un “klankbordgroep” 
di algun otro hefe di departamento, den cual lo concentra riba 
reorganisacion di e departamento y elimina e atrasonan. 


E “klankbordgroep” ta un comision consistiendo di mas hefe di 
departamento, cu lo conseha den e proceso. 


Aruba ta den recuperacion, y na e momentonan aki mas cu 
nunca mester pa e departamentonan funciona optimal pa 
garantisa cu e desaroyo positivo por continua y resulta den 
progreso y bienestar di tur ciudadano. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


